বৰপেটা সমষ্টিৰ কংগ্ৰেছ প্ৰাৰ্থী আব্দুল খালেকে কলগাছিয়াৰ এখন নিৰ্বাচনী সভাৰ সময়ত সংবাদ মাধ্যমৰ প্ৰশ্নৰ উত্তৰ দি কয় যে মন্ত্ৰী হিমন্ত বিশ্ব শৰ্মা ক্ষমতা অবিহনে থাকিব নোৱাৰে। কংগ্ৰেছ আকৌ ক্ষমতালৈ আহিলে তেৱোঁ আকৌ কংগ্ৰেছলৈ ঘূৰি অহাৰ চেষ্টা কৰিব পাৰে।
"হিমন্ত বিশ্ব শৰ্মা ক্ষমতা নোহোৱাকৈ কেতিয়াও থাকিব নোৱাৰে। ক্ষমতা যিপিনে থাকে, হিমন্ত সেই পিনেই থাকিব। ২৩ মে'ৰ (নিৰ্বাচনৰ ফলাফল ঘোষণাৰ দিন) পিছত যেতিয়া কংগ্ৰেছৰ চৰকাৰ হ'ব, হিমন্ত পুনৰ কংগ্ৰেছলৈ আহিব", সংবাদ মাধ্যমৰ আগত আব্দুল খালেকে কয়।
"এ আই য়ু ডি এফৰ কিছু সংখ্যক সমৰ্থকে কংগ্ৰেছে দলটোৰ লগত মিত্ৰতা নকৰা বাবে অকংগ্ৰেছীক ভোট দিবলৈ কোৱাৰ প্ৰসংগত কয়, ইয়াৰ পৰাই স্পষ্ট হয় যে বদৰুদ্দিন চাহাব বিজেপিৰ এজেণ্ট। অকংগ্ৰেছী মানে কি বিজেপিয়ে নহয় জানো?" এ আই য়ু ডি এফ দল আৰু মুৰব্বী বদৰুদ্দিন আজমলক আক্ৰমণ কৰি খালেকে কয়। দলটোক তেওঁ ব্লেকমেইলাৰ পাৰ্টি বুলিও কয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
